স্টাফ রিপোর্টার ॥ জেলা আওয়ামীলীগের সাধারণ সম্পাদক ও আইন বিচার ও সংসদ বিষয়ক মন্ত্রণালয় সম্পর্কিত সংসদীয় স্থায়ী কমিটির সদস্য এডভোকেট মোঃ আব্দুল মজিদ খান বলেছেন, শিক্ষার্থীদেরকে খেলাধুলার সাথে তাদের মূল লেখাপড়ার কাজটি ভালভাবে করতে হবে। তিনি গতকাল সোমবার বানিয়াচং এল.আর সরকারি উচ্চ বিদ্যালয় মাঠে জাতীয় স্কুল ও মাদ্রাসার গ্রীষ্মকালীন ক্রীড়া প্রতিযোগিতা-২০১৪ এর উপজেলা পর্যায়ের ফুটবল ফাইনাল খেলা শেষে অনুষ্ঠিত পুরস্কার বিতরণী অনুষ্ঠানে প্রধান অতিথির বক্তব্যে এসব কথা বলেন। প্রতিযোগিতায় মোট ৬টি দল অংশ নেয়। ফাইনাল পর্বে বক্তারপুর উচ্চ বিদ্যালয় ১-০ গোলে এল.আর সরকারি উচ্চ বিদ্যালয়কে হারিয়ে চ্যাম্পিয়ন হওয়ার গৌরব অর্জন করে। পুরস্কার বিতরণী অনুষ্ঠানে সভাপতিত্ব করেন বানিয়াচং উপজেলা চেয়ারম্যান শেখ বশির আহমদ এবং পরিচালনা করেন উপজেলা মাধ্যমিক শিকষা কর্মকর্তা কাওসার শোকরানা। এসময় ...